Uredba Komisije (ES) št. 2246/2003

z dne 19. decembra 2003

o posebnih pogojih za dodeljevanje pomoči za zasebno skladiščenje prašičjega mesa

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1] in zlasti členov 4(6) in 5(4) Uredbe;

ob upoštevanju naslednjega:

(1) Intervencijski ukrepi glede prašičjega mesa se lahko sprejmejo, če na reprezentativnih trgih Skupnosti povprečna cena za prašičje trupe znaša in bo verjetno še naprej znašala manj kot 103 % osnovne cene.

(2) Tržne cene so padle pod to raven in glede na sezonska in ciklična gibanja lahko to stanje traja.

(3) Treba je sprejeti intervencijske ukrepe. Ti so lahko omejeni na dodelitev pomoči za zasebno skladiščenje v skladu z Uredbo (EGS) št. 3444/90 z dne 27. novembra 1990 o podrobnih pravilih za dodeljevanje pomoči za zasebno skladiščenje prašičjega mesa [2].

(4) Po členu 3 Uredbe Sveta (EGS) št. 2763/75 z dne 29. oktobra 1975 o določitvi splošnih pravil za dodeljevanje pomoči za zasebno skladiščenje prašičjega mesa [3] se Komisija lahko odloči za skrajšanje ali podaljšanje obdobja skladiščenja. Tako kot zneske pomoči za določena obdobja skladiščenja je treba določiti zneske, ki se jih doda ali odbije, če Komisija sprejme tako odločitev.

(5) Da bi olajšali upravno in nadzorno delo pri sklepanju pogodb, je treba določiti minimalne količine.

(6) Določiti je treba varščino na ravni, ki bo zagotovila, da bodo upravljavci skladišč izpolnili svoje pogodbene obveznosti.

(7) Ukrepi, predvideni s to uredbo, so v skladu z mnenjem Upravljalnega odbora za prašičje meso –

SPREJELA NASLEDNJO UREDBO:

Člen 1

1. Od 22. decembra 2003 se lahko v skladu z Uredbo (EGS) št. 3444/90 vložijo zahtevki za dodelitev pomoči za zasebno skladiščenje. Seznam proizvodov, upravičenih do pomoči, in ustrezni zneski so določeni v Prilogi k tej uredbi.

2. Če bi Komisija podaljšala ali skrajšala obdobje skladiščenja, je treba skladno s tem prilagoditi znesek pomoči. Mesečni in dnevni dodatki in odbitki so določeni v stolpcih 6 in 7 Priloge.

Člen 2

Minimalne količine na pogodbo in na proizvod so:

(a) 10 ton za odkoščene proizvode;

(b) 15 ton za druge proizvode.

Člen 3

Varščina predstavlja 20 % zneska pomoči, določene v Prilogi.

Člen 4

Ta uredba začne veljati z dnem objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. decembra 2003

Za Komisijo

Franc Fischler

Član Komisije

[1] UL L 282, 1.11.1975, str. 1. Uredba, kakor je bila nazadnje spremenjena z Uredbo (ES) št. 1365/2000 (UL L 156, 29.6.2000, str. 5).

[2] UL L 333, 30.11.1990, str. 22. Uredba, kakor je bila nazadnje spremenjena z Uredbo (ES) št. 851/2003 (UL L 123, 17.5.2003, str. 7).

[3] UL L 282, 1.11.1975, str. 19.

--------------------------------------------------

PRILOGA

(EUR/t) |

Oznaka KN | Proizvodi, za katere se odobri pomoč | Znesek pomoči za obdobje skladiščenja | Dodatek ali odbitek |

3 meseci | 4 meseci | 5 mesecev | mesečno | dnevno |

1 | 2 | 3 | 4 | 5 | 6 | 7 |

ex0203 | meso domačih prašičev, sveže ali ohlajeno | | | | | |

ex02031110 | polovice trupov brez prednje noge, repa, ledvice, tetivne prepone in hrbtenjače | 278 | 315 | 352 | 37 | 1,24 |

ex02031211 | stegna | 337 | 379 | 421 | 42 | 1,41 |

ex02031219 | plečeta | 337 | 379 | 421 | 42 | 1,41 |

ex02031911 | prednji deli | 337 | 379 | 421 | 42 | 1,41 |

ex02031913 | ledja, z vratom ali brez njega, ali vratovi posebej, ledja z boki ali brez njih | 337 | 379 | 421 | 42 | 1,41 |

ex02031915 | potrebušina, cela ali pravokotno obrezana | 164 | 197 | 230 | 33 | 1,09 |

ex02031955 | potrebušina, cela ali pravokotno obrezana, brez kože in reber | 164 | 197 | 230 | 33 | 1,09 |

ex02031955 | noge, plečeta, prednji deli, ledja z vratom ali brez njega ali vratovi posebej, ledja z boki ali brez njih, odkoščeni | 337 | 379 | 421 | 42 | 1,41 |

ex02031955 | kosi, ki ustrezajo "srednjim delom", s kožo ali maščobo ali brez le-teh, odkoščeni | 255 | 290 | 325 | 35 | 1,17 |

--------------------------------------------------